கேள்வி: தவநேந்திர வருமதேவன் என்பது என்ன?
பதில்: தவநேந்திர வருமதேவன் (ஆங்கிலம்: Tabanendra Warmadewa; இந்தோனேசியம்: ''Sang Ratu Aji Tabanendra Warmadewa;'' என்பவர் பாலி இராச்சியம் வர்மதேவ வம்சம்யில், மூன்றாம் அரசர் ஆவார். இவர் சாலிவாகன ஆண்டு: 877-889 அல்லது 955-967-ஆம் ஆண்டுகளுக்கு இடையில் ஆட்சி செய்தார். பாலி, மாணிக் லியூ கிராமத்தில் ''(Manik Liu village)'' கிடைக்கப் பெற்ற மூன்று கல்வெட்டுகளில் அவரின் பெயர் குறிப்பிடப்பட்டுள்ளது. பல கிராமங்களுக்கு வரி விலக்கு அளித்ததற்காகவும்; அர்ச்சகர்கள் சிலர், ஆயர் மடத்தில் தங்களின் தங்குமிடத்தைக் கட்ட அனுமதித்ததற்காகவும்; அந்தக் கல்வெட்டுகளில் குறிப்பிடப்படுகிறார். ஆயர் மடம் ''(Air Madatu)'' என்பது இவருக்கும் முந்தைய மன்னர் செரி உக்கிரசேனன் அடக்கம் செய்யப்பட்ட இடமாகும். பாலி கிந்தாமணி கிராமப் பகுதியில் ''(Kintamani village)'' இரண்டாவது கல்வெட்டு கிடைத்துள்ளது. இவரின் மனைவியின் பெயர் செரி சுபத்திரிகா தருமதேவி ''(Sri Subhadrika Dharmadewi).''